Mestna občina Murska Sobota

Kardoševa 2, 9000 Murska Sobota

Tel: 02/ 525 16 11, Faks: 02/ 525 16 14

e-pošta: mestna.obcina@murska-sobota.si
spletna stran:www.murska-sobota.si

SPOROČILO ZA MEDIJE
ISKANJE SKUPNIH REŠITEV ZA DEBLOKADO DELA OBČINSKE UPRAVE
Murska Sobota, 24. oktober 2011- Na današnji politični koordinaciji, ki jo je sklical župan z namenom, da bi se odkrito pogovorili o razlogih, ki so pripeljali do blokade normalnega dela občine, katere so se udeležili vsi predsedniki političnih strank na lokalni ravni ter vodje svetniških skupin oziroma njihovi namestniki (opravičil se je le predstavnik NSi), so bili obravnavani štirje sklopi problematik.

1.) Kadrovske zadeve in odločitve kadrovske komisije

Problematika: Pod to točko je bilo govora o nastali situaciji zaradi izstopa svetnice Cvetke Škafar, ki je bila izvoljena na listi Desus-a in je kot predstavnica Desus-a bila imenovana v odbore in komisije, med drugim tudi v komisijo za mandatna vprašanja, volitve in imenovanja. Glede sestave te komisije (KMVVI), je mestni svet takoj na začetku mandata, dne 12.1.2011 sprejel sklep o sestavi vseh predstavnikov v tem telesu, med katerimi  eno mesto pripada tudi stranki Desus. Pod to točko se je skušalo priti tudi do dogovora ali obstaja politična korektnost oziroma volja do spoštovanja  že sprejetega sklepa na mestnem svetu. V tej zvezi so bila različna razmišljanja ali spremeniti že veljaven sklep ali spoštovati že obstoječega in temu prilagoditi sestavo, torej določiti novega predstavnika Desus-a v komisijo za mandatna vprašanja, volitve in imenovanja. 
Zaključek: Na koncu razprave do političnega konsenza ni prišlo.
2.) Problematika delovanja javnega Zavoda za kulturo turizem in šport ter Odlok o Soboških novinah

Problematika: Župan je opisal svoja ravnanja, ki bodo sledila v smislu varovanja zakonitosti.

Zaključek: Na dnevni red naslednje seje mestnega sveta se uvrsti ponovno glasovanje o soglasju k imenovanju direktorja JZKTŠ, župan pa nadaljuje oziroma sproži zakonsko predpisane postopke presoje pri pristojnem upravnem sodišču.

Glede Odloka o Soboških novinah je župan v obrazložitev te tematike dejal, da morajo biti izpolnjeni vsi v poslovniku mestnega sveta predpisani pogoji, da se točka lahko obravnava na seji mestnega sveta.

Zaključek: Predsednik komisije za mandatna vprašanja, volitve in imenovanja pošlje poziv vsem svetniškim skupinam, da podajo predloge o sestavi izdajateljskega odbora, KMVVI pa na svoji seji pripravi predlog za sprejem na mestnem svetu. S tem odpade očitek, da že 1 leto ni imenovan izdajateljski odbor.  Skliče se statutarno pravna komisija, ki ponovno sprejme obvezno razlago poslovnika, (ker na prejšnji seji mestni svet takega predloga komisije ni sprejel). Novi predlog komisije se da v sprejem mestnemu svetu. Župan se je obvezal, da bo ne glede na rok, v katerem bi moral podati svoje mnenje (glede na to, da sam ni predlagatelj odloka), podal svoje mnenje v roku 1 dne po sprejetju obvezne razlage na mestnem svetu.

3.) Konstruktivno delo mestnega sveta-sprejemanje odlokov v II. obravnavi

Problematika: Pod to točko je župan pozval vse politične akterje k konstruktivnejšemu dialogu za sprejemanje odlokov. Želja je, da v prihodnosti ne prihaja do situacij, ko se odloki pripeljejo do II. obravnave in se jih nato brez konkretnih pripomb po spremembah ne sprejme, ampak se jih vrne na sam začetek (s čimer se izgubi nekaj mesecev).
Zaključek: Sprejet je bil županov predlog, da še pred sklicem sej mestnega sveta, župan pošlje gradivo vsem svetniškim skupinam. Le-te pripravijo pismene pripombe oz. vprašanja za razjasnitev ter jih pošljejo občinski upravi. Pred sklicem seje se tako vsi politični akterji dobijo na I. politični koordinaciji, kjer se bo odgovorilo na  pripombe in poskušalo razčistiti nejasnosti. Nato župan skliče sejo mestnega sveta, pred samo sejo pa skliče še II. politično koordinacijo z namenom iskanja končnih rešitev, ki bodo sprejete na sami seji.

4.) Blokada delovanja mestne uprave zaradi omejitev pri prerazporeditvah znotraj proračuna

Problematika: Župan je podal nekaj konkretnih situacij, do katerih prihaja zaradi zelo rigorozne omejitve možnosti prerazporejanja sredstev znotraj sprejetega proračuna, ki so v pristojnosti župana. Predlagal je korekcijo teh omejitev v smislu približevanja omejitvam, ki jih imajo župani podobnih občin in so znatno milejše.
Zaključek: Pripravljenosti, da že na tej politični koordinaciji pride do dogovora glede omilitev omejitev, ni bilo. Podan pa je bil predlog, da naj občinska uprava osvetli probleme, ki zaradi takih omejitev prerazporejanja, nastajajo. Svetniki pa se bodo v sklopu rebalansa proračuna odločili ali bodo sedanje omejitve omilili.

Dodatnih tem, ki bi jih iznesli predstavniki političnih strank in list, ni bilo.

Izjava župana

Na tej politični koordinaciji je, kar se tiče želje po spremenjenem delovanju občinskega sveta, prišlo do pozitivnih premikov v smislu pripravljenosti, da se ne izgublja čas za hitro sprejemanje pomembnih odlokov. V ostalih točkah, ki kličejo po politični korektnosti oziroma politični volji, da se blokade odpravijo, pa imam občutek, da pripravljenosti še ni. Očitno bo potrebno nadaljevati s tovrstnimi sestanki, saj so ne glede na številčnost svetnikov v koalicijah oziroma ne-koalicijah, odločitve svetnikov pogojene z zasledovanjem dobrobiti občanov, predvsem pa morajo biti njihove odločitve podrejene veljavni zakonodaji.

